Landssamband ungmennafélaga

Landssamband ungmennafélaga (LUF) eru regnhlífarsamtök félagasamtaka ungs fólks á Íslandi. LUF tilheyra 41 aðildarfélög sem öll eru lýðræðisleg, frjáls ungmennafélög sem starfa á landsvísu, leidd af ungu fólki og starfa með hagsmuni þeirra að leiðarljósi.

Landssambandið hefur það að markmiði að vernda og efla réttindi ungs fólks, valdefla ungt fólk í samfélaginu og hvetja til virkrar samfélagsþátttöku þeirra, efla samstarf ungmennafélaga og stuðla að umræðu og þekkingarsköpun um málaflokkinn.

LUF er sameign aðildarfélaganna, veitir þeim ekki samkeppni í starfi, heldur vinnur samkvæmt vilja þeirra. LUF er þverpólitískur samstarfs- og samráðsvettvangur, málsvari ungs fólks andspænis íslenskum stjórnvöldum, hefur upplýsingaskyldu að gegna gangvart aðildarfélögunum og þjónustar þau á margvíslegan hátt. Auk þess talar LUF fyrir hagsmunum ungra Íslendinga á alþjóðavettvangi, er aðili að Evrópska ungmennavettvangnum (e. ) og heldur utan um verkefnið Ungmennafulltrúar Íslands hjá Sameinuðu þjóðunum í samstarfi við Félag Sameiðuðu þjóðanna á Íslandi.

LUF er með samning við mennta- og barnamálaráðuneytið sem tryggir rekstur skrifstofu.thumb|Una Hildardóttir, forseti LUF (2019-2022), ásamt Guðlaugi Þór Þórðarsyni, frv. utanríkisráðherra.|alt=LUF rekur Leiðtogaskóla Íslands.
 Alþjóðastarf 
LUF er aðili að  og hefur því skyldum að gegna gagnvart þeim heildarsamtökum. LUF er jafnframt aðili að Norðurlanda- og Eistrasaltsríkjabandalaginu „Nordic Baltic Cooperation“ (NBC). LUF hefur alltaf lagt ríka áherslu á alþjóðlega samvinnu, sem hefur eflst að undanförnu og verður haldið áfram af krafti. LUF á einnig fulltrúa í Ráðgjafaráði Evrópuráðsins í málefnum ungs fólks (e. Advisory Council on Youth to the Council of Europe), Norrænu barna- og ungmennanefndinni, NORDBUK, Sérfræðihópi Norrænu ráðherranefndarinnar um Heimsmarkmiðin (e. Expert Group on SDGs of the Nordic Council of Ministers) og sérfræðihópum YFJ um mannréttinda-, innflytjenda- og loftlagsmál.

Sendinefnd LUF hjá sameinuðu þjóðunumthumb|Esther Hallsdóttir fyrsti kjörni Ungmennafulltrúi Íslands á sviði mannréttinda.Ungmennafulltrúar Íslands skipa sendinefnd LUF hjá Sameinuðu þjóðunum. Ungmennafulltrúar eru lýðræðislega kjörnir af aðildarfélögum LUF og sækja viðburði Sameinuðu þjóðanna í umboði íslenskra ungmenna en á vegum íslenskra stjórnvalda.

Sendinefnin er samstarfsverkefni LUF og Félags Sameinuðu þjóðanna á Íslandi sem vinna að aukinni þátttöku ungmennafulltrúa Íslands á viðburðum Sameinuðu þjóðanna (e. UN Youth Delegation Programme.) Ungmennafulltrúarnir sækja viðburði í samstarfi við sendandi ráðuneyti.

Sendinefndin skipar nú 10 fulltrúa á sex sviðum; einn á sviði mannréttinda, tvo á sviði barna og ungmenna, tvo á sviði kynjajafnréttis, tvo á sviði loftslagsmála, tvo á sviði sjálfbærrar þróunar og einn á sviði mennta, vísinda og menningar.

 Aðildarfélög 
Aðildarfélög LUF eru 41 talsins og samanstanda af lýðræðislegum frjálsum félagasamtökum sem starfa á landsvísu. Samanlagt telja meðlimir aðildarfélaga LUF um 67.000 á aldrinum 15-35 ára.
+AðildarfélögAFS á ÍslandiAIESECAlþjóðleg Ungmennaskipti (AUS)Barnastarf I.O.G.T.BreytendurELSA IcelandJB á Íslandi – CISVFélag ungra jafnréttissinna (FUJ)Hugrún – Geðfræðslufélag JCI á ÍslandiNúll prósentProjektPolskaSamband íslenskra framhaldsskólanema (SÍF)Samband íslenskra námsmanna erlendis (SÍNE) Samband ungra framsóknarmanna (SUF) Samband ungra sjálfstæðismannaSamfésSamtök ungra bænda (SUB) SeedsSK8ROOTS Stamfélagið – Ungliðahreyfing MálbjargarStúdentaráð Háskóla Íslands (SHÍ)Ung norrænUng-ÖBÍ UNGSAFTUNGHEILL Unghugar- HugaraflsUngir Evrópusinnar (UE)Ungar athafnakonur (UAK)Ungir fjárfestarUngir Jafnaðarmenn (UJ)Ungir Píratar (UP)Ungir Umhverfissinnar (UU)Ungliðadeild UNICEF á ÍslandiUngliðahreyfing Íslandsdeildar Amnesty InternationalUngmennahreyfing Rauða kross Íslands (URKÍ)Ung vinstri græn (UVG)Ungmennaráð UN Women á ÍslandiUngmennaráð ÞroskahjálparUppreisn- ungliðahreyfing Viðreisnar Q-félagið 

 Hlekkir 

 luf.is

Flokkur:Íslensk félagasamtök